

OLAINES NOVADA PAŠVALDĪBAS DOME

Zemgales iela 33, Olaine, Olaines novads, LV-2114, tālrunis 20178620, 22318183

E-pasts: pasts@olaine.lv, www.olaine.lv

2024. gada 23. oktobrī Saistošie noteikumi Nr. SN19/2024

Olainē

Apstiprināti ar Olaines novada pašvaldības

domes 2024. gada 23. oktobra sēdes

lēmumu (11. prot., 8.2. p.)

**Grozījumi Olaines novada pašvaldības domes 2023. gada 29. novembra saistošajos noteikumos Nr.** **SN24/2023** **“Par materiālās palīdzības pabalstiem Olaines novadā”**

*Izdoti saskaņā ar Pašvaldību likuma 44. panta otro daļu*

Izdarīt Olaines novada pašvaldības domes 2023. gada 29. novembra saistošajos noteikumos Nr. SN24/2023 “Par materiālās palīdzības pabalstiem Olaines novadā” (“Latvijas Vēstnesis”, 246, 20.12.2023., OP numurs: 2023/246.37) šādus grozījumus:

1. papildināt noteikumus ar 8.1 punktu šādā redakcijā:

“8.1 Noteikumu 3.4.–3.6. punktā noteiktos pabalstus nav tiesības saņemt, ja tie ir piešķirti saskaņā ar citiem Olaines novada pašvaldības domes saistošajiem noteikumiem par sociālo vai materiālo palīdzību.”;

1. svītrot noteikumu 23. punkta palīgteikuma daļu “un tā nesaņem transporta pabalstu kā trūcīgas vai maznodrošinātas mājsaimniecības pilngadīga persona ar invaliditāti vai kā trūcīgas vai maznodrošinātas mājsaimniecības persona, kura ir vecuma pensijas saņēmēja.”.

Domes priekšsēdētājs (paraksts) A. Bergs

**Paskaidrojuma raksts**

**Olaines novada pašvaldības domes saistošajiem noteikumiem Nr. SN19/2024**

**“Grozījumi 2023. gada 29. novembra Olaines novada pašvaldības domes saistošajos noteikumos Nr. SN24/2023 “Par materiālās palīdzības pabalstiem Olaines novadā””**

|  |  |
| --- | --- |
| Paskaidrojuma raksta sadaļa | Norādāmā informācija |
| 1. Mērķis un nepieciešamības pamatojums | 1.1. Saistošo noteikumu projekts “Grozījumi Olaines novada pašvaldības domes 2023. gada 29. novembra saistošajos noteikumos Nr. SN24/2023 “Par materiālās palīdzības pabalstiem Olaines novadā”” (turpmāk – Saistošo noteikumu projekts) precizēs Olaines novada pašvaldībā spēkā esošos Olaines novada pašvaldības domes 2023. gada 29. novembra saistošos noteikumus Nr. SN24/2023 “Par materiālās palīdzības pabalstiem Olaines novadā” (turpmāk – Saistošie noteikumi Nr. SN24/2023), kas izdoti saskaņā Pašvaldību likuma 44. panta otro daļu.  1.2. Saistošo noteikumu projektā ir iekļauti grozījumi, kas paredz:  1.2.1. izslēgt dubultā finansējuma risku mājsaimniecībām, kuras atbilst vairākām mērķa grupām (piemēram, gan atbilst trūcīgas mājsaimniecības statusam, gan saņem pabalstus kā persona ar invaliditāti, gan ir ģimene, kurā ir trīs vai vairāk bērnu) un ir tiesības saņemt pabalstu vienam mērķim (piemēram, ēdināšanai vispārīgās izglītības iestādēs, skolēna apģērba iegādei, nometnei, transportam);  1.2.3. precizējumus vienotai redakcijai.  1.3. Ņemot vērā iepriekšminēto, ir sagatavots Saistošo noteikumu projekts “Grozījumi Olaines novada pašvaldības 2023. gada 29. novembra domes saistošajos noteikumos Nr. SN24/2023 “Par materiālās palīdzības pabalstiem Olaines novadā””. |
| 2. Fiskālā ietekme uz pašvaldības budžetu | Saistošo noteikumu projekts precizē spēkā esošos saistošos noteikumus Nr. SN24/2023. Saistošo noteikumu izpildes nodrošināšanai nebūs nepieciešami papildu finanšu līdzekļi. |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | Saistošo noteikumu projekts nerada ietekmi uz vidi, iedzīvotāju veselību, uzņēmējdarbības vidi pašvaldības teritorijā vai konkurenci. |
| 4. Ietekme uz administratīvajām procedūrām un to izmaksām | Nav ietekmes uz administratīvajām procedūrām un to izmaksām. |
| 5. Ietekme uz pašvaldības funkcijām un cilvēkresursiem | Nav ietekmes uz pašvaldības funkcijām un cilvēkresursiem. |
| 6. Informācija par izpildes nodrošināšanu | Saistošo noteikumu projekta izpildi nodrošina Olaines novada pašvaldības aģentūra “Olaines sociālais dienests”. |
| 7. Prasību un izmaksu samērīgums pret ieguvumiem, ko sniedz mērķa sasniegšana | Saistošo noteikumu projekts ir izstrādāts iecerētā mērķa sasniegšanas nodrošināšanai. |
| 8. Izstrādes gaitā veiktās konsultācijas ar privātpersonām un institūcijām | Saistošo noteikumu projekts no 2024. gada 20.septembra līdz 2024. gada 4.oktobrim publicēts pašvaldības tīmekļvietnē sabiedrības viedokļa noskaidrošanai.  Noteiktajā termiņā viedokļi vai priekšlikumi par saistošo noteikumu projektu nav saņemti. |

Domes priekšsēdētājs  (paraksts) A. Bergs